અમદાવાદ : ડોક્ટરો ગ્રામીણ વિસ્તારોમાં સેવા આપવામાં બહુ રસ ધરાવતા ન હોવાથી કેન્દ્ર સરકાર ગ્રામીણ આરોગ્ય સેવા સુધારવા માટે વિદ્યાર્થીઓ માટે ત્રણ વર્ષનો મેડિકલ કોર્સ શરૂ કરવાનું વિચારી રહી છે, આ કોર્સ દેશભરમાં મેડિકલ કાઉન્સિલ ઓફ ઇન્ડિયા દ્વારા ચલાવાવમાં આવશે અને તે જૂન 2010થી શરૂ થાય તેવી શક્યતા છે, એમ આ મુદ્દે કેન્દ્રીય આરોગ્ય મંત્રી સાથે વાત કરનાર ગુજરાતના આરોગ્ય મંત્રી જયનારાયણ વ્યાસે જણાવ્યું હતું.